Íbúðin er mjög notaleg og einstaklega vel staðsett fyrir okkur þar sem markmiðið var að vera sem næst syni okkar og fjölskyldu. Það tók okkur ekki nema 4-5 mínútur að ganga til þeirra. Aarsta hverfið er mjög skemmtilegt og fjölskylduvænt með fallegum trjám og opnum grænum svæðum á milli almennt fremur lágreistra íbúðarblokka. Það er stutt í hverfisverslun þar sem hægt er að kaupa allar helstu matvörur. Nálægðin við "Tværbanen", sem er nánast rétt við útidyrnar var mjög þægileg. Með henni er auðvelt að ná öllum mikilvægum lestartengingum í Stokkhólmi, m.a. beinni leið til Arlanda flugvallarins. Með því að fara áfram þrjár stöðvar með "Tværbanen" er hægt að komast til Liljeholmen, þar sem er stór verslunarmiðstöð. Það var ekki hægt að finna það inni í íbúðinni að fyrir utan húsið væri töluverður umferðarniður. Inni var friður og ró og stigagangurinn snyrtilegur og fínn eins og íbúðin.